DTAC รายได้ลด-ต้นทุนเพิ่ม ฉุดกำไรไตรมาส 3 หดตัว 18%
DTAC รายได้ลด-ต้นทุนเพิ่ม ฉุดกำไรไตรมาส 3 หดตัว 18% 
DTAC รายได้ลด-ต้นทุนเพิ่ม ฉุดกำไรไตรมาส 3 หดตัว 18%
16 ต.ค. 2563

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC รายงานผลการดำเนินงานประจำไตรมาส 3/2563 สิ้นสุด 30 ก.ย.63 ดังนี้

โดยผลการดำเนินงานไตรมาสดังกล่าวปรับตัวลดลงเนื่องจาก รายได้รวม ในไตรมาส 3/63 เท่ากับ 19,053 ล้านบาท ลดลงร้อยละ 0.6 จากไตรมาสก่อน และร้อยละ 6.1 จากไตรมาสเดียวกันของปีก่อน โดยสาเหตุหลักมาจากการลดลงของรายได้จากการบริการ และรายได้จากการจำหน่ายเครื่องโทรศัพท์และชุดเลขหมาย ขณะที่รายได้จากการให้บริการที่ไม่รวมค่าเชื่อมต่อโครงข่าย ลดลงร้อยละ 1.7 จากไตรมาสก่อน และร้อยละ 7.6 จากไตรมาสเดียวกันของปีก่อน มาอยู่ที่ 14,375 ล้านบาท
ด้าน ต้นทุนการดำเนินงานไม่รวมค่าเชื่อมต่อโครงข่าย ในไตรมาสนี้เท่ากับ 11,309 ล้านบาท เพิ่มขึ้นเล็กน้อยร้อยละ 1.1 จากไตรมาสก่อน เนื่องจากต้นทุนค่าธรรมเนียม และเพิ่มขึ้นร้อยละ 2.5 จากไตรมาสเดียวกันของปีก่อน มีสาเหตุหลักมาจากต้นทุนที่เกี่ยวข้องกับการโรมมิ่งบนเครือข่าย 2300MHz ของ TOT